**TIRDZNIECĪBAS NOTEIKUMI**

***Pavasara tirdziņam palu šovā “Lido zivis Kuldīgā* “ 2020. gada 25. aprīlī**

1. *Pavasara tirdziņš* notiek sestdien, **25. aprīlī no 11.00 līdz 16.00 Kalna ielā, Pils ielā, Baznīcas ielā un Liepājas ielā.**

2. Tirdzniecības organizators pasākumā ir SIA “Kuldīgas komunālie pakalpojumi”, reģ. nr. 56103000221.

3. Pieteikties tirdziņam var līdz **2020. gada 31. martam,** aizpildot pieteikuma veidlapu saitē - [https://www.kkp.lv/reistracija/pavasara-tirgus-lido-zivis-kuldiga-2020](https://www.kkp.lv/reistracija/pavasara-tirgus-lido-zivis-kuldiga-2020%22%20%5Ct%20%22_blank). Tirdziņā var piedalīties pretendenti, kas atbilst sekojošiem kritērijiem:

- Amatnieki, amatu pratēji;

- Tautas lietišķās mākslas studijas;

- Mākslinieki/individuālie meistari;

- Ekoloģiski tīru un Latvijā audzētu pārtikas produktu ražotāji;

- Našķu, saldumu tirgotāji.

4. Pēc saņemtajiem pieteikumiem tiek veikta izvērtēšana. Kā apstiprinājumu par dalību tirdziņā dalībnieks saņems tirdzniecības vietas nomas līgumu (parakstītu no organizatora puses) e-pastā. Tirdzniecības organizatori patur tiesības izvērtēt dalībnieku atbilstību tirdziņa tematikai.

5. Tirdzniecības vieta tiek rezervēta līdz brīdim, kad tiek saņemta maksa par dalību tirdziņā. Maksājumi ir jāveic avansā, maksājumus veicot uz nosūtītā līguma pamata, uz līgumā norādītā konta numuru, mērķī norādot LĪGUMA NUMURU.

6. Tirgošanās vietu ierādīšana un dokumentu izsniegšana notiks 2020. gada 25. aprīlī no 7.00 līdz 9.30 Kuldīgas kultūras centrā, Raiņa ielā 21, Kuldīgā. Preču pievešana un izkraušana no automašīnām pasākuma teritorijā jābeidz līdz 10.15.

7. Teltis/nojumes – tikai vienkrāsainas (vēlamas baltā vai bēšā kāsā).

8. Ar galdiem, teltīm/nojumēm pasākuma organizatori nenodrošina. Ar elektrības pieslēgumiem vai ģeneratoriem organizatori nodrošina savu iespēju robežās par papildu samaksu (ja pieteikumā norādīta nepieciešama jauda un tirgotājam pašam ir jaudai atbilstoša šķērsgriezuma pieslēguma kabeļi).

9. Dalības maksa par vienu vietu (līdz 3x3 metriem) ar PVN 21% šajā pasākumā ir:

|  |  |  |
| --- | --- | --- |
| Preču grupas  | Kalna ielā (Eur)  | Pils ielā, Liepājas ielā, Baznīcas ielā (EUR)  |
| Gaļas un zivju izstrādājumi  | 60.50  | 37.51  |
| Maize, piena produkti, garšvielas  | 48.40  | 30.25  |
| Konditorejas izstrādājumi  | 36.30  | 22.99  |
| Amatniecība, lietišķās mākslas izstrādājumi  | 36.30  | 22.99  |
| Rūpnieciski izgatavoti izstrādājumi, t.sk. kažokādu izstrādājumi  | 48.40  | 30.25  |
| Augu valsts produkti, to izstrādājumi  | 36.30  | 22.99  |
| Tirdzniecība ar saldējumu, bezalkoholiskiem dzērieniem, karstām uzkodām no speciālām iekārtām  | 36.30  | 22.99  |
| Sabiedriskās ēdināšanas pakalpojumi un tirdzniecība ar bezalkoholiskajiem dzērieniem  | 84.70  | 52.03  |
| Sabiedriskās ēdināšanas pakalpojumi un tirdzniecība ar alu no speciālām iekārtām  | 157.30  | 95.59  |
| Sabiedriskās ēdināšanas pakalpojumi un tirdzniecība ar alkoholiskajiem dzērieniem  | 205.70  | 124.63  |
| Tirdzniecība ar alu no speciālām iekārtām  | 133.10  | 81.07  |
| Tirdzniecība ar alkoholiskiem dzērieniem un fasēto alu  | 181.50  | 110.11  |
| Tirdzniecība ar paša ražotu vīnu, raudzētiem dzērieniem vai alkoholiskiem dzērieniem  | 60.50  | 37.51  |
| Atrakcijas  | 84.70  | 42.35  |
| Elektrība 1kw jaudas pieslēgums  | 8.00  | 8.00  |
| Atkritumi (60l) | 1.04 | 1.04 |
| Iesniegto datu korekcija pēc pieteikuma iesniegšanas, līguma sagatavošana | 5.00 | 5.00 |

10. Ierobežojumi tirgotājiem:

* Pēc tirdzniecības vietu iekārtošanas tirgotāja autotransports jānovieto stāvlaukumos ārpus tirdzniecības teritorijas;
* Tirdzniecības vietām ir jābūt iekārtotām līdz 10.30;
* Aizliegta patvaļīga tirdzniecības vietas iezīmēšana.

11. Organizatora kontaktpersona: Dace Grehova, tālr. 26603289, e-pasts: dace.grehova@kuldiga.lv.

SIA “Kuldīgas komunālie pakalpojumi”

valdes priekšsēdētājs Artis Roberts